Jimmy Carr

**James Anthony Patrick Carr** (født 1972) er en britisk-irsk komiker, skribent og tv-programleder. Han er kjent for sin mørke humor, særegne latter og sitt samspill med publikum under forestillingene. Carr startet sin komikerkarriere i 2000. Etter å ha etablert seg som standup-komiker, dukket Carr opp i en rekke programmer på Channel 4 og ble vert for panelprogrammene *8&nbsp;Out of&nbsp;10&nbsp;Cats*, *8 Out of 10 Cats Does Countdown* og *The Big Fat Quiz of the Year*. Per 2020 er han programleder for *Your Face or Mine?* på kanalen Comedy Central.

## Bakgrunn
Carr ble født 15. september 1972 i Isleworth i England, som den andre av tre sønner. Begge foreldrene var irske. Carr vokste opp i søndre Buckinghamshire, men familien pleide sine irske røtter og dro regelmessig til Limerick og Kilkee i Irland. Han studerte senere samfunnsvitenskap og statsvitenskap ved Gonville and Caius College i Cambridge. Carr begynte å jobbe i markedsavdelingen til Shell, men kjedet seg og tok sluttpakke i januar 2000. Han hadde sin første betalte standup-opptreden samme måned, etter å ha hatt en ubetalt opptreden måneden før.

## Karriere

### Fjernsyn

#### Programlederjobber

Carr har ledet en rekke tv-programmer siden 2002, blant andre gameshowene *Distraction* og *Your Face or Mine?* på Channel 4. Han presenterte også en rekke 100-programmer for Channel 4: *100 Worst Pop Records*, *100 Worst Britons*, *100 Greatest Cartoon Characters*, *100 People Who Look Most Like Jimmy Carr* og *100 Scary Moments*.

I perioden 2004–2006 ledet Carr USA-versjonen av *Distraction* for Comedy Central. Han ble også nominert til Rose d'Or-prisen for beste gameshow-vert. Carr er også vert for *The Big Fat Quiz of the Year* som sendes på Channel 4 hver desember.

Siden 2005 har Carr ledet humor-panelprogrammet *8 Out of 10 Cats*. Programmet gikk på Channel 4 frem til 2016, da det ble flyttet til More4 og siden til E4. Fra 2012 har han også ledet *8 Out of 10 Cats Does Countdown.*

I april 2010 var Carr programleder for den første britiske utgaven av *A Comedy Roast*, der en kjent person blir «grillet» om ulike emner og spørsmål. Siden har han vært programleder for flere programmer, blant andre *Alternative Election Night*, *10 O'Clock Live, Sunday Night at the Palladium* og *The Fix*.

### Radio
Carr er en regelmessig gjest og programleder på programmene *Loose Ends* (BBC Radio 4) og *The Fred MacAulay Show* (BBC Radio Scotland). I januar 2005 var Carr vert for *It's Been a Terrible Year* — en humor-oppsummering av 2004 på BBC Radio 2. Frem til sommeren 2006 hadde han et morgenprogram på søndager sammen med Iain Morris på radiokanalen Xfm.

### Stand-up-komedie
Carr har særlig utmerket seg som komiker, og sine mange standup-show. Han er kjent for sin svarte og satiriske humor, og for sin interaksjon med publikum. Han har flere ganger fått kritikk for sine spøker, blant annet da han spøkte om britiske soldater som hadde mistet lemmer i Irak og Afghanistan, da han sa at Storbritannia ville få et sterkt lag til Paralympiske sommerleker 2012 i London.

Etter 2000 har han hatt flere omfattende turneer, ofte bare med ukers pause mellom hver turne. Han har hatt show og opptredener ved en rekke store festivaler, blant andre Edinburgh-festivalen, komifestivalen i Leicester, Glasgow-festivalen, Kilkenny Cat Laughs, Just for Laughs-festivalen i Montreal og Galway-festivalen. Han har også hatt en rekke show i utlandet.

I august 2006 startet han på turneen *Gag Reflex*, som han vant en British Comedy-pris for i 2006, i 2003 ble han også kåret til en av Storbritannias 50 morsomste av avisen *[[the Observer]].*

## Privatliv
Som 26-åring gjennomgikk Carr det han kaller en «tidlig midtlivskrise», der han oppga sin katolske tro. Siden har han vært kritisk til religion og religiøs praksis. Carr gikk i terapi under krisen.

Carr bor i North London med sin kanadisk-fødte kjæreste Karoline Copping, innkjøpssjef for Channel 5. Paret har vært sammen siden 2001.

## Utmerkelser

* LAFTA Awards 2011: Legendepris
* LAFTA Awards 2008: Beste standup
* LAFTA Awards 2007: Morsomste mann 
* British Comedy Awards 2006: Beste direkte standup 
* Rose D'Or-nominasjon 2006: Beste gameshow (*Distraction*)
* LAFTA Awards 2005: Morsomste mann 
* Rose D'Or Nomination 2004: Beste programleder (*Distraction*)
* Loaded Lafta Award 2004 – Beste standup 
* Royal Television Society, vinner: Beste nykommer på skjermen i 2003
* Perrier Award-nominert: 2002
* Time Out-vinner: Beste standup 2002

## Arbeider

### Turneer

### Spesial-opptredener

### Filmografi

#### Film

#### Fjernsyn

#### Gjesteopptredener

**[[QI]]* (2003–2020)
**[[A League of Their Own (UK game show)|A League of Their Own]]* (2010–2017)
**[[Deal or No Deal (UK game show)|Deal or No Deal]]* (2012)
**[[Through the Keyhole]]* (2014, 2015, 2017)
**[[Top Gear (2002 TV series)|Top Gear]]* (2003, 2006)
**[[Celebrity Juice]]* (2014–2019)
**[[Alan Davies: As Yet Untitled]]* (2015, 2017)
**[[Celebrity Squares]]* (2015)
**[[Benchmark (game show)|Celebrity Benchmark]]* (2015)
**[[Crackanory]]* (2015)
**[[Virtually Famous]]* (2016, 2017)
**[[The Tonight Show Starring Jimmy Fallon]]* (2016)
**[[@midnight]]* (2016)
**[[Chelsea (TV series)|Chelsea]]* (2016)
**[[The Chase (UK game show)#The Chase: Celebrity Special|The Chase: Celebrity Special]]* (2016)
**[[Tipping Point (game show)#Tipping Point: Lucky Stars|Tipping Point: Lucky Stars]]* (2016)
**[[The Grand Tour]]* (2016)
**[[Play to the Whistle]]* (2017)
**[[Catchphrase (UK game show)|Catchphrase: Celebrity Special]]* (2018)
**[[Room 101 (British TV series)|Room 101]]* (2018)
**This Is My House* (2021)
**[[Who Wants to Be a Millionaire? (British game show)|Who Wants to Be a Millionaire? Celebrity Special]]* (2021)

### Bibliografi

* 2004: *Distraction Quiz Book* (forord)
* 2006: med Lucy Greeves, *The Naked Jape: Uncovering the Hidden World of Jokes* (Storbritannia), eller *Only Joking: What's So Funny About Making People Laugh* (USA)
* 2020: Dear NHS: 100 Stories to Say Thank You, edited by Adam Kay (Carr contributed a story)
* 2021: *Before & Laughter: A Life-Changing Book*

## Referanser


## Eksterne lenker
* 
* 
* 
* 
* ''BBC Radio 4 – Jimmy Carr, Desert Island Discs'', mars 2017